Diari Oficial de la Generalitat Valenciana


Sumari del DOGV 5728, del 26-03-2008 (2008/3469)

ACORD de 14 de març de 2008, del Consell, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, pel qual s'amplia el seu capital social i es modifiquen els estatuts.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5728

Data del DOGV
:   26-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/3469


Data del document
:   14-03-2008

Organisme emissor
:   Ciutat de les Arts i de les Ciències, SAU

Tipus de document
:   Acord

Anàlisi jurídica

 Descriptors 

:   * Ciutat de les Arts i de les Ciències, SAU
    * reglament intern
    * capital social
    * legislació
    * ampliació de capital
    * empresa pública

ACORD de 14 de març de 2008, del Consell, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, pel qual s'amplia el seu capital social i es modifiquen els estatuts. [2008/3469]  
El Consell, en la reunió del dia 14 de març de 2008, va adoptar l'acord següent:  
El Decret Legislatiu 1564/1989, de 22 de desembre, pel qual s'aprova el Text Refós de la Llei de Societats Anònimes, establix, en els articles 144 i 152, que tant la modificació dels estatuts com l'ampliació de capital correspon acordar-la a la Junta General d'Accionistes.  
La Generalitat es l'únic soci de la mercantil Ciutat de les Arts i de les Ciències, SA, per això correspon al Consell, constituït en Junta General d'Accionistes, amb el caràcter d'Universal, tant l'adopció de l'acord de modificació dels estatuts de la societat com l'ampliació del seu capital social, conforme al que establixen els estatuts socials.  
Per aixó, el Consell, reunit a Valencia el dia 14 de març de 2008, com a Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, accepta els punts següents de l'ordre del dia de la reunió:  
1r. Ampliació del capital social de la mercantil en cent tretze milions tres-cents quaranta-vuit mil (356.633.243) euros, mitjançant l'emissió de 28.337 noves accions nominatives de 4.000 euros de valor nominal cada una, de la mateixa sèrie i classe de les ja existents.  
2n. Modificació de l'article 7 dels estatuts socials, fixant el capital social en sis-cents cinquanta-un milions dos-cents quaranta mil euros, dividit en 162.810 accions nominatives, de 4.000 euros de valor nominal cada una d'elles.  
3r. Autorització al president i al secretari del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.  
4t. Autorització al secretari del Consell d'Administració de Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i els acords que s'hi han pres.  
Es troben presents tots els socis de la societat, ja que en tractar-se d'una empresa pública de la Generalitat, esta n'és soci únic.  
Després de la deliberació oportuna i en no haver-hi intervencions la constància de les quals se sol·licita, el Consell com a Junta General d'Accionistes, amb el caràcter d'Universal, per unanimitat,  
ACORDA  
Primer   
Ampliar el capital social en la xifra de cent tretze milions tres-cents quaranta-vuit mil (225.578.795) euros, mitjançant l'emissió de 28.337 noves accions nominatives, de 4.000 euros de valor nominal cada una d'elles, de la mateixa sèrie i classe de les ja existents i numerades correlativament des del número 134.474 al 162.810, ambdós inclusivament.  
El dit augment de capital serà subscrit íntegrament per l'únic soci de la societat, i es desemborsarà en efectiu, en els terminis següents:  
- 42.135.128 euros mitjançant aportacions dineràries en efectiu, en el moment de l'adopció de l'acord.  
- La quantitat pendent, que ascendix a 93.027.088 euros, serà desemborsada mitjançant aportacions dineràries en efectiu en dos pagaments fraccionats, el primer de 84.471.856 euros en la segona quinzena del mes de maig de 2008, i el segon de 92.319.340 euros en la primera quinzena del mes d'octubre de 2008.  
L'acord s'adopta tenint en compte l'informe de la Comissió Executiva del Consell d'Administració de data 4 de desembre de 2007, que s'ha posat a disposició del soci únic.  
Segon  
Modificar l'article 7 dels estatuts socials, elevant el capital social en igual quantitat a la de l'ampliació de capital acordada. La nova redacció d'este article dels estatuts socials serà la següent:  
«Article 7  
El capital social es fixa en 550.609.662 euros dividit en 162.810 accions nominatives, numerades correlativament de l'u al cent seixanta-dos mil vuit-cents deu, ambdós inclusivament, de 4.000 euros de valor nominal cada una d'elles, íntegrament subscrites. Les accions números 1 a 134.473 es troben íntegrament desemborsades. Les accions números 134.474 a 162.810 es troben desemborsades tan sols en un 38,12 per cent. La part no desemborsada ascendeix a la xifra de 44.329.044 euros. Els desemborsos pendents s'efectuaran mitjançant aportacions dineràries en efectiu en dos terminis fraccionats, el primer de 33.866.275 en la segona quinzena del mes de maig de 2008, i el segon de 99.565.596 euros en la primera quinzena del mes d'octubre de 2008.  
En representació d'estes accions s'emetrà un títol múltiple».  
Tercer  
Autoritzar el president i el secretari del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.  
Quart  
Autoritzar el secretari del Consell d'Administració per a certificar el contingut de l'acta de la present Junta General d'Accionistes, amb el caràcter d'Universal, i dels acords que s'hi han pres.  
Estos acords es transcriuen literalment.  
En no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA.  
Valencia, 14 de març de 2008  
La consellera secretària del Consell, per substitució,  
ANGÉLICA SUCH RONDA